NGC 1087

NGC 1087 ye una galaxa espiral entemedia de tipu SAB(rs)c que s'atopa na constelación de Cetus un grau al sureste de M77. Alcuéntrase a unos 80 millones d'años lluz de distancia de la Tierra. La so magnitú aparente ye 12,2.

Vista de frente dende la nuesa perspeutiva, tien un perpequeñu nucleu y una barra central bien curtia, na que, a diferencia d'otres espirales barradas, hai signos de formación estelar. El discu de material circundante, de bien baxa lluminosidá superficial, presenta traces irregulares.

Apaez cerca d'otra galaxa, NGC 1090, pero piénsase que dambes galaxes nun tán interactuando y tienen de considerase xebradamente. Anque s'atopa cerca del Grupu de M77, paez que nun forma parte del mesmu. 

Afayóse'l 9 d'ochobre de 1785 por William Herschel.

 Ver tamién 

 Llista de galaxes
 Llista d'oxetos NGC

 Referencies 

 Enllaces esternos 
 Catálogu SEDS


1087
Categoría:Galaxes espirales
Categoría:Constelación de Cetus